recursal/SuperWikiNEXT-32B huggingface dataset:
**Ba-Shu-kinesisk** (Wade-Giles: **Pa-Shu**-kinesisk; tradisjonell kinesisk: 巴蜀語; sichuanesisk pinyin: *Ba¹su²yu³*; IPA: [pa˥su˨˩y˥˧]), eller **Gammelsichuanesisk** (eller **Gammelszechwanesisk**; tradisjonell kinesisk: 蜀語), er et utdødd sinittisk språk benyttet i det som i dag er provinsen Sichuan og byprovinsen Chongqing i Kina.

Språkets navn er sammensatt av navnene til de to stedlige oldtidsstatene Ba og Shu.

Dette språket ble først omtalt under Handynastiets tid. Det representere en av de første utsplittingene fra gammelkinesisk eller tidlig mellomkinesisk. Dette språket døde ut på Mingdynastiets tid, da det ble fortrengt av sørvestmandarin som ble bragt med av innvandrere til Sichuan. De fonologiske aspekter av Ba-Shu-kinesisk er fremdeles i høy grad bevart i Minjiangdialekten av sichuanmandarin.

Referanser
----------

1. ↑  向学春（2008年第5期），《四川方言中的古巴蜀土著语研究》，重庆三峡学院学报
2. ↑  刘晓南（2009年第8卷第6期），《试论宋代巴蜀方言与现代四川方言的关系——兼谈文献考证的一个重要功用: 追寻失落的方言》，语言科学
Darlington i 2004.
**Darlington** er en stor markedsby i det tradisjonelle og seremonielle grevskapet County Durham i England i Storbritannia med 106 000 innbyggere ved folketellingen i 2011. Darlington er hovedbyen i distriktet med samme navn, som siden 1997 utgjør en enhetlig myndighet (*unitary authority*). Byen ligger ved den smale elven Skerne, en sideelv til Tees, ikke langt fra hovedelven. Byen skylder mye av din utvikling til innflytelsen til lokale kvekerfamilier i viktoriansk tid, og den er kjent for verdens første passasjertog som gikk mellom Darlington og Stockton-on-Tees.

Darlington begynte som en angelsaksisk bosetning. Navnet Darlington er avledet fra angelsaksiske *Dearthington* som antagelig hadde betydningen «bosetningen til Deornoths folk», men ved normannisk tid hadde navnet endret seg til Derlinton. I løpet av 1600- og 1700-tallet var byen generelt kjent ved navnet *Darnton*.

Sport
-----

* Darlington FC, fotball

Referanser
----------

1. ↑  .
2. ↑  «2011 Census - ONS». *Statistics.gov.uk.*
3. 1 2 3  «Darlington» Arkivert 27. oktober 2020 hos Wayback Machine.. *Englandsnortheast.co.uk*.

Eksterne lenker
---------------

* Offisielt nettsted Rediger på Wikidata

* (en) Darlington – kategori av bilder, video eller lyd på Commons Rediger på Wikidata
* Darlington Borough Council
* Statistikk om Darlington Arkivert 4. mars 2016 hos Wayback Machine. fra Kontoret for nasjonal statistikk 2001
* Darlington, turistinformasjon
* Darlington Railway Centre & Museum

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Vision of Britain **·** VIAF **·** GND **·** LCCN **·** NKC **·** GeoNames
 |
**Ali Ülkü Azrak** (født 24. juli 1933 i Istanbul i Tyrkia, død 15. april 2020 i Istanbul) var en tyrkisk jurist og akademiker.

Liv og virke
------------

### Akademia

Azrak ble utdannet i juss ved Universitetet i Istanbul med sluttdeksamen i 1956. Han begynte i yrkeslivet som assistent ved samme universitet i 1958. Han ble "Associate Professor" i 1970, og arbeidet med administrativ lov ved dets juridiske fakultet til 1979. I 1979 var han med på å grunnlegge universitetets fakultet for statsvitenskap. Han ble full professor i 1982 og fortsatte å undervise i statsvitenskap til han ble pensjonist i 2000, og kom i en rekke ledende stillinger ved universitetet. Da han valgte å slutte, skuldtes det også unenigheter mellom ham og universitetets daværende rektor, Kemal Alemdaroğlu.

Han underviste også ved andre universiteter i byen.

Etter sin pensjonering i 2000 begynte han etter en tid å undervise ved Maltepe-universitetets juridiske fakultet. I 2009 vendte han tilbake rtil Universitetet i Istanbul.

Fra 2001 til 2005 satt han i Rådet for høyere uttdannelse, etter å ha blitt utnevnt til dette av president Ahmet Necdet Sezer.

### Andre sektorer

Fra 1994 til 1999 var han nestformann av Touring and Automobile Club i Tyrkia. Fra 2001 til 2003 var han medlem av den tyrkiske juridiske rådgivningsgruppe for menneskerettighetene. Han var også president for den tyrkisk-tyske kulturforening og medlem av den tysk-tyrkiske plattform for offentlig rett. Han var også i rådgivergruppen for foreningen for historiske byer.

### Familie

Han fikk to sønner med sin kone Hannelore Azrak, som var tysk av opprinnelse. Han delte sin tid mellom Tyrkia og i Tyskland. Barna Deniz og Atilla bosatte seg i Tyskland.

### Utmerkelser

Han ble tildelt Verdienstorden der Bundesrepublik Deutschland den 29. november 2007.

### Død

Han døde på Florence Nightingale-sykehuset i Istanbul den 15. april 2020 av komplikasjoner fra COVID-19. Femten dager før hans død hadde hans tyskfødte hustru Hannelore Azrak dødd av samme sykdom.

Referanser
----------

1. 1 2 3 4 5  «15 gün önce eşini kaybetmişti... Prof. Dr. Ali Ülkü Azrak koronavirüs nedeniyle yaşamını yitirdi». Hürriyet. 15. april 2020. Arkivert fra originalen 16. april 2020. Besøkt 16. april 2020.
2. ↑  Belge, Burçin (29. september 2001). «Alemdaroğlu Kemal Beyin Maceraları» **(tyrkisk)**. Istanbul: Bianet. Arkivert fra originalen 16. april 2020. Besøkt 16. april 2020.
3. ↑  Gönel, Güç (15. april 2020). «Prof. Dr. Ülkü Azrak Kovid-19 nedeniyle hayatını kaybetti». Istanbul. Anadolu Agency. Arkivert fra originalen 16. april 2020. Besøkt 16. april 2020.
4. ↑  «Duayen hukukçu yaşamını yitirdi». OdaTV. 15. april 2020. Arkivert fra originalen 16. april 2020. Besøkt 16. april 2020.  «Arkivert kopi». Archived from the original on 16. april 2020. Besøkt 19. november 2020. CS1-vedlikehold: Uheldig URL (link)
5. ↑  Yılmaz, Çiğdem (16. april 2020). «Prof. Dr. Ülkü Azrak yaşamını yitirdi! Hukukun üstünlüğüne adanmış bir ömür». Istanbul: Milliyet. Arkivert fra originalen 16. april 2020. Besøkt 16. april 2020.
**Algiebreen** er en 50 km lang isbre som flyter sørøstover og ut i Nimrodbreen like vest for Nash Range i Antarktis. Breen ble navngitt av New Zealands Ross Sea Committee etter Ronald Macmillan Algie, som var landets minister ansvarlig for vitenskap og industriell forskning og som ga mye støtte til gruppen fra New Zealand under Samveldets trans-antarktiske ekspedisjon i 1956−58. New Zealand Antarctic Place-Names Committee (NZ-APC) godkjente bruken av navnet 24. mai 1961 og amerikanske Advisory Committee on Antarctic Names (US-ACAN) gjorde det samme fire år senere. Breen ble opprinnelig oppført på kartet på 82°13'S 162°05'Ø, men disse koordinatene ble senere endret til 82°08′S 162°05′Ø.

Se også
-------

* Liste over isbreer i Antarktis

Referanser
----------

1. 1 2 3  John Stewart (2011). *Antarctica: An Encyclopedia*. 1 (2 utg.). McFarland. s. 25. ISBN 978-0786435906.

* Algie Glacier SCAR *Composite Gazetteer of Antarctica* (New Zealand). Katalognr. 217

* Algie Glacier SCAR *Composite Gazetteer of Antarctica* (USA). Katalognr. 217

 Denne artikkelen inneholder stoff fra United States Geological Survey-artikkelen «Algie Glacier» som er i offentlig eie (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Dietmar Schmidt** (født 29. april 1952 i Zwickau), tysk håndballspiller som deltok i de olympiske leker 1980 i Moskva.

Schmidt ble olympisk mester i håndball under Sommer-OL 1980 i Moskva. Han var med på det østtyske laget som vant håndballturneringen for menn foran Sovjetunionen og Romania. Øst-Tyskland vant fire kamper og spilte uavgjort 14-14 mot Ungarn i gruppespillet. De vant gruppe-A og var dermed kvalifisert for finalen. I finalen møtte de Sovjetunionen som vant gruppe-B. Finalen, som ble spilt 30. juli 1980, endte med østtysk seier med 23-22. Schmidt spilte alle seks kampene i håndballturneringen og scoret to mål.

OL-medaljer
-----------

* Gull 1980 Sovjetunionens flagg Moskva - **Gull** i håndball menn Øst-Tysklands flagg Øst-Tyskland

Eksterne lenker
---------------

* (en) Dietmar Schmidt – Olympedia Rediger på Wikidata

* (en) Dietmar Schmidt – Sports-Reference (OL-resultater – arkivert) Rediger på Wikidata

* (en) Dietmar Schmidt – databaseOlympics.com (arkivert) Rediger på Wikidata
**Upper Street** er hovedgaten i Islington i London. 

Den er en del av hovedveien A1, og går fra krysset mellom A1, Pentonville Road og City Road, nordover forby Angel undergrunnsstasjon, forbi Business Design Centre, deler seg ved Islington Green der Essex Road tar av, går forbi kinoen Screen on the Green, rådhuset og ender ved Highbury and Islington undergrunnstasjon der A1 fortsetter som Holloway Road. 

Gaten har mange fasjonable butikker, restauranter og teatre, spesielt i den nordlige delen. Et kjent sted er den nå nedlagte restauranten Granita, hvor Tony Blair og Gordon Brown skal ha gjort opp om lederskapet i Labour Party etter valgseieren. Det er også mange barer, og gaten sies å ha flere serveringssteder enn noen annen gate i Storbritannia. 

Det er et antikvitetsmarked ved Camden Passage, og på Chapel Market ved Angel selges frukt og grønt, klær og annet. 

I 2005 startet bydelsforvaltningen prosjektet «Technology Mile», hvor det ble lagt opp trådløs internettforbindelse langs hele gaten. Ved hjelp av rutere på lyktestolpene kan alle med trådløst nettverkskort koble seg til bydelens tjenester og gjennom denne til internett langs hele gaten, også inne på kaféer og barer.
**Upperudsälven** er ei elv i Dalsland i Västra Götalands län i Sverige. Den er 146 kilometer lang medregnet tilløpselver, og middelvannføringen ved munningen er 45 m³/s. Nedbørfeltet er på 3 336,8 km², hvorav 376,3 ligger i Norge. Nedbørfeltet består av 73% skog og hogstmark, 16% innsjøer, 3% åker- og beitemark, 1% myr, 1% tettbebyggelse og 6% annen mark. Upperudsälven er en del av Göta älvs nedbørfelt.

Storparten av vassdraget består av en rekke innsjøer knyttet sammen med korte elvestrekninger. De største innsjøene er Store Le og Foxen, Lelång, Västra Silen og Östra Silen. Vassdragets fjerneste kilde ligger nord for Kaperalholtåsen, helt øst i Aurskog-Høland kommune i Akershus. Elva munner ut i Vänern ved Köpmannebro.

Vassdraget er farbart for båter gjennom Dalslands kanal, som går fra Vänern opp til innsjøen Östen, like ved grensa til Aurskog-Høland kommune i Viken.

Referanser
----------

1. 1 2 3 4  «Upperudsälven». *ne.se*. Nationalencyklopedin. Besøkt 17. august 2017.
2. 1 2  «Huvudavrinningsområden på gränsen mellan Sverige, Norge och Finland» (PDF). SMHI. juni 2004. Besøkt 10. februar 2015.

Upperudsälvens nedbørfelt i mellomblått

|  |  |
| --- | --- |
| Oppslagsverk/autoritetsdata | Nationalencyklopedin
 |
**Bjørg Berg** (født 4. juni 1926 i Ørland, død 16. april 2009 i Gjøvik) var en norsk forfatter.

Familie
-------

Bjørg Berg var datter av gårdbruker Birger Kristiansen Berg og Margot Ludvikke Martinsdatter Brandvik. Hun vokste opp på småbruket Brandvika ved Bjugnfjorden. Hun ble i 1951 gift med Anders Ødegård fra Røros. Ekteskapet ble oppløst.

Liv og virke
------------

Bjørg Berg flyttet tidlig til Røros, hvor hun arbeidet en periode ved Røros turisthotell. Senere etablerte hun seg sammen med ektemannen på Gjøvik, hvor hun stort sett hadde sin base som forfatter. Hun arbeidet i hotell- og restaurantbransjen inntil 1981.

Berg fikk i begynnelsen av 1960-årene refusert flere romanmanus, men opprettholdt skrivearbeidet gjennom noveller i *Magasinet for alle*. Hun debuterte først i 1968 med kjærlighetsnovellene *Ballade i moll* på Aschehoug, et forlag hun beholdt tilknytningen til gjennom hele sitt forfatterskap. I 1970 fulgte hun opp med en ny novellesamling, *Jeg er så ensom, frøken*, som var inspirert av hennes hotellarbeid på Røros.

*Maren-Anna-trilogien* regnes som Bjørg Bergs hovedverk. Trilogien utkom i årene 1971-1975, og består av romanene *Bendiks datter*, *Maren Anna* og *Kvinnelabyrinten*. Senere skrev hun ytterligere to trilogier. Den første av dem besto av rømanene *Under Torvbuliene* (1981), *Døtre av folket* (1982) og *Fullmånedansen* (1983), mens bøkene *Tarehjertene* (1988), *Syndens sold* (1990) og *Kråkeslottet* (1991) utgjorde den andre. Alle de tre trilogiene er skrevet med utgangspunkt i Bergs oppvekstmiljø i årene før, under og etter andre verdenskrig.

Bibliografi
-----------

* 1968: *Ballade i moll*, Aschehoug (Noveller)
* 1970: *Jeg er så ensom, frøken*, Aschehoug (Noveller)
* 1971: *Bendiks datter*, Aschehoug (Roman)
* 1973: *Maren Anna*, Aschehoug (Roman)
* 1975: *Kvinnelabyrinten*, Aschehoug (Roman)
* 1978: *Billett merket «ensom»*, Aschehoug (Roman)
* 1980: *Reisen tilbake*, Aschehoug (Roman)
* 1981: *Under Torvbuliene*, Aschehoug (Roman)
* 1982: *Døtre av folket*, Aschehoug (Roman)
* 1983: *Fullmånedansen*, Aschehoug (Roman)
* 1985: *Flomål*, Aschehoug (Noveller)
* 1988: *Tarehjertene*, Aschehoug (Roman)
* 1990: *Syndens sold*, Aschehoug (Roman)
* 1991: *Kråkeslottet*, Aschehoug (Roman)

Referanser
----------

1. ↑  Rian, Inge (1988). *Ørlandsboka*. Ørland kommune. s. 388.

Kilder
------

* *Norsk kvinnelitteraturhistorie*. Pax. 1990. s. 250. ISBN 8253014988.

Eksterne lenker
---------------

* Store norske leksikon: Bjørg Berg Besøkt 2/1 2020
* lokalhistoriewiki.no: Bjørg Berg Besøkt 2/1 2020

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Tverrveiene** (*Tverrvei 1*, *Tverrvei 2*, *Tverrvei 3* og *Tverrvei 4*) er fire veier på Grefsen (Lillo terrasse) i bydel Nordre Aker i Oslo. De går som blindveier vestover fra Skolebakken (Betzy Kjelsbergs vei for nr. 4).

Tverrvei 1–3 fikk navn i 1915 og Tverrvei 4 i 1935. Tverrvei 1 er siden faset ut som navn og er for bortregulert å betrakte. Veiløpet ligger der imidlertid fortsatt, og husene i veien har adresse Skolebakken. 

I tillegg til de offisielle tverrveibetegnelsene har veiene folkelige navn. Tverrvei 1 ble kalt «Skolegata», siden gamle Nydalen bruksskole lå der. Tverrvei 2 kalles også «Blommegata», Tverrvei 3 kalles «Haugerudgata», og Tverrvei 4 kalles «Jonasgata». 

I veiene ble det oppført arbeiderboliger i tre for ansatte ved industribedriftene i Nydalen på slutten av 1800-tallet. Enkelte ble oppført og eid av Nydalens Compagnie.

Referanser
----------

1. ↑  Lokalhistoriske bildebaser i Oslo - bilde, Skolebakken og Skolegata i Nydalen

Kilder
------

* Knut Are Tvedt, red. (2010). *Oslo byleksikon* (5. utg.). Oslo: Kunnskapsforlaget. s. 586. ISBN 978-82-573-1760-7.

Eksterne lenker
---------------

* «Oslo kommune – Bydelsoversikt (T)». Oslo kommune. Arkivert fra originalen 26. oktober 2014. Besøkt 7. november 2015.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Lokalhistoriewiki
 |
**Devotio moderna** var en religiøs kristelig bevegelse innen den katolske kirke i senmiddelalderen. Den kan betraktes både som en kristelig reform- og bevegelse, og som en bevegelse som fremmet kristen mystikk. Den blomstret i et Europa der humanismen begynte å gjøre seg gjeldende, og kan sies å inngå som en del av den humanistiske orientering: Ved studium av kristendommens eldste tekster skulle man muliggjøre et inderligere forhold til Gud. *Devotio moderna* ville at den kristne skulle utvikle en mer personlig holdning til troen. 

Bevegelsens opprinnelse er knyttet til Geert Groote (1340–1384) fra Deventer. Fra hans virke utsprang i første omgang Brødrene av det felles liv. Brødrene av det felles liv gikk i sin forkynnelse inn for en fornyelse av det prestelige liv og kamp mot geistlig korrupsjon og forfall, og en renselse av den folkelige fromhet som i mangt var påvirket av overdrivelser og overtro. 

En kvinnelig gren, *Søstrene av det felles liv*, oppstod også raskt. Både brødrene og søstrene dannet kommuniteter der de delte bord og eiendom, men uten å avlegge klosterløfter. Deres praktiske hovedoppgaver var å ta seg av studenter og å bedre alminnelige folks levekår. 

Etter Grootes død ble Florens Radewijns' bevegelsens sentrale skikkelse. Han grunnla Windesheimerkorherrene, en gruppering innen Augustinerkorherrenes fellesskap. Disse korherrenes konvent lå i Windesheim, ca. to kilometer sør for Zwolle. Det ble innviet av biskopen av Utrecht den 17. oktober 1387 og ble meget sterkt og innflytelsesrikt under prioren Johann Vos av Heusden (1391–1424). I Zwolle tilkom et nytt fellesskap på Agnietenberg. 

Det viktigste verk som utgikk fra *Devotio moderna* er *Imitatio Christi* av Thomas a Kempis (1370–1451). Han var kommet til kapittelskolen for Brødrene av det felles liv i Deventer allerede som 13-åring, og der kommet under positiv innflytelse fra Florens Radewijns. *Imitatio Christi* bla raskt, og forble i århundrer, den aller mest utbredte og leste skrift i den katolske verden, etter Bibelen. Boken var også populær blant protestantene. 

*Devotio moderna* hadde særlig stor utbredelse på 1300-tallet og 1400-tallet i det nederlandske og nederrhinsk-westfalske området. Også Erasmus av Rotterdam var tiltrukket av denne bevegelsen. *Devotio moderna* utgjorde også en ingrediens i det kulturelle og religiøse klima hvori lutherdommen og kalvinismen vokste frem. 

Bevegelsens innflytelse vedvarte også en tid etter den protestantiske reformen, og var dermed også med på å legge grunnlaget for den katolske reformen. Den eksisterte videre i de katolske områder i Nederlandene (som for eksempel i Flandern) og Nordtyskland, og gjorde seg også gjeldende i England.

Eksterne lenker
---------------

* Artikkel om Devotio moderna

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** HDS **·** NKC **·** BNE
 |
**Bjønnkam** eller **bjørnekam** (latin: *Blechnum spicant*) er en art av bregner innenfor bjønnkamslekten i bjønnkamfamilien. Det er den eneste arten i denne familien som vokser i Norge. På Island vokser den underordnete varianten ***kildebjønnkam*** (latin: *Blechnum spicant* var. *fallax*). 

Disse bregnene likner ikke på «tradisjonelle» bregner, siden bladene er lange og slankt lansettformede, og en gang langfliket. Slik ser de ut som dobbeltsidige «kammer», derav navnet. Et viktig kjenntegn er ellers de unge skuddene, som ofte har et anstrøk av rødt. Plantene er 10-100 cm høye, og har blader som står ut i rosettformasjon fra grunnen. 

Arten bjønnkam ble beskrevet første gang av Linné, og er en 15-50 cm høy, symmetrisk tofinnet bregne med bladstenglene stående opp fra roten i rosettformasjon. Sterile og fertile blad er ulike (dimorfe). Bjønnkam går opp til 1.250 moh. i Stranda i Møre og Romsdal, og går ellers nord til Kvænangen i Troms. Arten har sin hovedtyngde i kyststrøk på Vestlandet og er mer sjelden i østlige deler av landet.

Den lille varianten *kildebjønnkam* på Island har – i motsetning til vanlig bjønnkam – like sterile og fertile blad, og er inntil 8 cm høy. Den vokse rundt kratere på utvalgte vulkansteder i sørlige deler av landet.

varianter
---------

Følgende varianter av bjønnkam-arten finnes:

* Bjønnkam (*Blechnum spicant* (Linné) Roth)(Nord-Norge, Vestlandet, nedre Østlandet, nordvestre Afrika, nordlige halvkule)
	+ Kildebjønnkam (*Blechnum spicant* var. *fallax* Lange) (Island)
	+ *Blechnum appendiculatum* = syn. *Blechnum occidentale var. pubirhachis*

Eksterne lenker
---------------

* (en) *bjørnekam* i Global Biodiversity Information Facility Rediger på Wikidata

* (en) *bjørnekam* hos ITIS Rediger på Wikidata

* (en) *bjørnekam* hos NCBI Rediger på Wikidata

* (en) *bjørnekam* hos The International Plant Names Index Rediger på Wikidata

* (en) *bjørnekam* hos Tropicos Rediger på Wikidata

* (en) *Kategori:Struthiopteris spicant* – bilder, video eller lyd på Wikimedia Commons Rediger på Wikidata

* (en) *Struthiopteris spicant* – galleri av bilder, video eller lyd på Wikimedia Commons Rediger på Wikidata

* *Struthiopteris spicant* – detaljert informasjon på Wikispecies Rediger på Wikidata
* Liste over Blechnum-arter.
**«All I Ask of You»** er en sang fra Andrew Lloyd Webbers musikalversjon av *The Phantom of the Opera*.

Versjonen til Cliff Richard og Sarah Brightman ble utgitt både på 7"- og 12"-vinylsingle i 1986.

Den ble sertifisert til sølvplate i Storbritannia.

Sangen fremføres på slutten av første akt i musikalen. Christine Daaé, skremt av Operafantomet etter at en scenearbeider ble funnet myrdet under en operaforerestilling, flykter til taket i Paris' operahus med sin barndomsvenn, Raoul, Vicomte de Chagny. Han lover å elske henne og beskytte henne mot Operafantomet, som lytter til samtalen uten deres viten. Med brustent hjerte over å ha blitt avvist med forakt, lover han hevn mot Raul og forårsaker at operahusets store lysekrone raser mot gulvet.

Coverversjoner
--------------

* Barbra Streisand. Innspilt på hennes album *Till I Loved You* (1998)
* The Shadows. Gruppa gjorde en instrumentalversjon på sitt album *Steppin' to the Shadows* (1989)
* Elaine Paige. Hun fremførte en soloversjon på sitt album *Essential Musicals* (2006).
* Julian Lloyd Webber. Han spilte inn melodien i et spesielt arrangement for celloav dens opprinnelige [orchestrator], David Cullen, på albumet *Lloyd Webber Plays Lloyd Webber* (2001)

Norsk versjon
-------------

Paul Åge Johannessen har skrevet en norsk tekst. Den norske tittelen er «Min bønn til deg».

### Innspilling

* Anne Lise Gjøstøl og Helge Iberg. Utgitt på albumet *Blå lengsel* (NONSTOP CD 03).

Referanser
----------

1. ↑  «All I Ask of You». Early Sarah Brightman. Arkivert fra originalen 20. november 2008. Besøkt 13. oktober 2008.  «Arkivert kopi». Arkivert fra originalen 20. november 2008. Besøkt 8. januar 2013.
Diagonal kryssing i Köln, Tyskland
Et **vrimlekryss** er en form for veikryss der all kjøretøytrafikk stanses slik at fotgjengere kan krysse i alle retninger, også diagonalt. I Norge finnes det også en type vrimlekryss. I disse kryssene er det ingen spesiell merking som viser at gående kan krysse utenom fotgjengerovergangene. Det er lysreguleringen som er satt opp slik at den har en egen vrimlefase, der kun fotgjengere har grønt lys.

Krysstypen ble først tatt i bruk i Canada og USA i 1940-årene.
Slike kryss er senere etablert i andre land og byer, siden den anses å gi fotgjengere en større sikkerhet. I Trondheim finnes en rekke kryss med vrimlefase.

Fordeler og ulemper
-------------------

Siden denne typen kryss stopper all kjøretøytrafikk har enkelte trafikkingeniører funnet denne løsningen ineffektiv og enkelte kryss er derfor gjort om igjen for å spare forsinkelser og kork. Andre mener det er galt å gi kjøretrafikken slike fordeler til fortrengsel for fotgjengerne.

Det er også påpekt at denne løsningen forutsetter at det er tilstrekkelig med fortausareal nær krysset til at det blir et større antall fotgjengere som kan nyttiggjøre seg fotgjengerperioden. 
I enkelte tilfeller mener en å påvise redusert sikkerhet for fotgjengere. Dette fordi vekslingen mellom biler og fotgjengere settes i lengre intervaller, noe som kan føre til at fotgjengere krysser på rødt.

Referanser
----------

1. ↑  *Trafikksignalanlegg* side 13. Statens vegvesen
2. ↑  
«Where was the First Walk/Don't Walk Sign Installed? Addendum: The Barnes Dance». Federal Highway Administration. Besøkt 14. april 2011.
3. 1 2  
«Rudman's city: Car-crazy engineers set on banning the Barnes dance». *The New Zealand Herald*. 8. august 2001. Besøkt 14. april 2011.
4. ↑  «Hall Monitor: A new way to cross the street – diagonally». *National Post Toronto: Posted Toronto*. 23. juli 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 6. juli 2010.  «Arkivert kopi». Archived from the original on 19. juni 2010. Besøkt 14. april 2011. CS1-vedlikehold: Uheldig URL (link)
5. ↑  
Bechtel, Allyson K. «Oakland Chinatown Pedestrian Scramble». University of California Traffic Safety Center. Besøkt 6. juli 2010.

Eksterne lenker
---------------

* Traﬁkksignalanlegg : Planlegging, drift og vedlikehold – Statens vegvesen. Se side 13 som omhandler vrimlefasen.
**Representanthusets president** (malayisk: *Yang di-Pertua Dewan Rakyat*) er leder for Dewan Rakyat, underhuset til Malaysias parlament. Han/hun er ansvarlig for å organisere debatter og undersøke om petisjoner, lovforslag og endringer er godtagbare.

Valg
----

Presidentens mandatperiode har samme lengde som mandatperioden til det Representanthuset som valgte ham/henne. Presidentens mandatperiode slutter når Huset blir oppløst og allment valg utlyses. Han/hun velges av Husets medlemmer under det første møtet etter et allment valg. Ethvert medlem er kvalifisert til å være Husets president, men ikke-medlemmer – som tilfredsstiller de samme kvalifikasjonene som kreves for å være medlem – er også valgbare som presidenter. Ministre og parlamentariske sekretærer er ikke valgbare.

Kandidaten må nomineres av en tredje part, som er medlem av Huset, og må støttes av et annet medlem. Denne nominasjonsprosessen må utføres minst 14 dager innen presidentvalget finner sted. Hvis kun én kandidat stiller, velges han/hun automatisk til president. Ellers foretas det hemmelige valg der vinneren kåres gjennom et simpelt flertall. To visepresidenter velges på liknende måte. *Setiausaha* presiderer over avstemningen.

Funksjoner
----------

Presidenten kan åpne og avslutte en sesjon. Han/hun kan suspendere sesjonen i en kort periode dersom nødvendig. Han/hun er også ansvarlig for å garantere at grunnlovens bestemmelser og Husets stående ordre gis tilbørlig respekt, å implementere disiplinære tiltak mot medlemmer av Huset, å bestemme hvem som skal ha ordet under en sesjon og å undersøke om der er et quorum når Huset møtes. Han/hun deltar kun i avstemninger under stemmelikhet.

Presidenter
-----------

| Nr. | Navn(født–død) | Embetstid | Parti | Ref. |
| --- | --- | --- | --- | --- |
|
| **1st** | **Mohamad Noah Omar**(1897–1991) | 1959–1964 | Perikatan |  |
| **2nd** | **Syed Esa Alwee**(1901–?) | 1964 | Perikatan |  |
| **2nd** • **3rd** | **Chik Mohamed Yusuf Sheikh Abdul Rahman**(1907–1975) | 1964–1974 | Perikatan |  |
| **4th** | **Nik Ahmad Kamil Nik Mahmood**(1909–1977) | 1974–1977(døde) | BN |  |
| **4th** • **5th** | **Syed Nasir Ismail**(1921–1982) | 1978–1982 | BN |  |
| **6th** • **7th** •**8th** • **9th** •**10th** • **11th** | **Mohamed Zahir Ismail**(1924–2004) | 1982–2004(døde) | BN |  |
| **11th** | **Ramli Ngah Talib**(1941–) | 2004–2008 | BN |  |
| **12th** • **13th** | **Pandikar Amin Mulia**(1955–) | 2008–2018 | BN |  |
| **14th** | **Mohamad Ariff Md Yusof**(1949–) | 2018– | Uavhengig |  |

Referanser
----------

1. ↑  «Gaji dan elaun Ahli Parlimen naik sehingga 40 peratus». *MetroPost Malaysia*. 10. april 2015. Arkivert fra originalen 17. november 2017. Besøkt 17. september 2019.
2. 1 2 3 4  «MALAYSIA Dewan Rakyat (House of Representatives)». *IPU Parline database*. Inter-Parliamentary Union. Besøkt 16. september 2019.
3. 1 2 3 4 5 6 7 8 9  «Speaker of the House of Representatives». Parliament of Malaysia. Besøkt 17. september 2019.
***Syngambria*** er en slekt av biller som tilhører familiegruppen bladbiller (Chrysomelidae).

Utseende
--------

Middelsstore, bredt ovale, blanke, gule (i død tilstand) skjoldbiller med brune tegninger, sett fra siden er de lavt kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe rundet framskytende. Den opphøyde, midtre delen av dekkvingene er brun, med utløpere utover slik at det dannes en "X". Oversiden er kraftig og ganske jevnt punktert.

Levevis
-------

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse
----------

Én art lever i Panama og de to andre i det sørlige Brasil, Paraguay og det nordlige Argentina.

Systematisk inndeling
---------------------

Den systematiske plasseringen av gruppen skjoldbiller er uavklart, den har tradisjonelt vært regnet som en underfamilie av bladbiller, slik som i denne oversikten. Mens enkelte plasserer den inn som en stamme (tribe) i delgruppe Hispinae, som tradisjonelt har vært regnet som søstergruppe til skjoldbillene, eller motsatt blir Hispinae plassert som en undergruppe (da kalt Hispini) av skjoldbillene.

**Treliste**
* orden **biller** (Coleoptera)
	+ underorden **Polyphaga**
		- overfamilie **Chrysomeloidea** Latreille, 1802 (=Phytophaga)
			* familien bladbiller (Chrysomelidae Latreille, 1802)
				+ underfamilien **Skjoldbiller**, Cassidinae Stephens, 1831
					- stamme (tribe) **Cassidini** Gyllenhal, 1813 – eneste gruppe som er representert i Europa
						* slekten ***Syngambria*** Spaeth, 1911
							+ *Syngambria andreae* (Boheman, 1855)
							+ *Syngambria bisinuata* (Boheman, 1855)
							+ *Syngambria panamensis* Borowiec, 2006

Referanser
----------

Litteratur
----------

* Borowiec, L. 1999. *A world catalogue of the Cassidinae (Coleoptera: Chrysomelidae)*. Biologica Silesiae, Wroclaw.
* *Syngambria* på ITIS

Eksterne lenker
---------------

* (en) *Syngambria* i Encyclopedia of Life Rediger på Wikidata

* (en) *Syngambria* i Global Biodiversity Information Facility Rediger på Wikidata

* (en) *Syngambria* hos ITIS Rediger på Wikidata

* (en) *Syngambria* hos NCBI Rediger på Wikidata
* Cassidinae of the world – an interactive manual (Coleoptera: Chrysomelidae)
* (en) Cassidinae – kategori av bilder, video eller lyd på Commons
***Resident Evil Code: Veronica*** (utgitt i Japan som Biohazard Code: Veronica) er det fjerde spillet i Capcoms Resident Evil-overlevelsesskrekkserien. Spillet ble opprinnelig publisert på Sega Dreamcast i 2000, og på PlayStation 2 i 2001.

Spillet er kjent for å være den første Resident Evil-tittel som ble lansert på en ikke-Sony-plattform, i motsetning til de tre første spillene som opprinnelig var PlayStation-spill - og som deretter ble oversatt til andre plattformer. Det var det første spillet i serien laget for en sjettegenerasjonskonsoll.

Handling
--------

I likhet med tidligere Resident Evil-spill, handler også dette spillet om zombier og monster å slåss mot. I den første halvdelen får spilleren kontroll over karakteren Claire Redfield. I den andre halvparten av spillet blir brukt sammen med broren Claire`s Chris. Grunnleggende handlinger inkluderer blant annet løping, angrep, samt skyve og klatre på forskjellige objekter. En rekke elementer som spilleren samler på kan også brukes til å finne ledetråder for å løse gåter.

I desember 1998, tre måneder etter at han stakk av fra Raccoon City (sett i Resident Evil 2) før området ble ødelagt (sett i Resident Evil 3: Nemesis) raider Claire Redfield et Umbrella Corporation-anlegg i Paris på jakt etter sin bror, Chris Redfield. Men Claire blir oppdaget av Umbrella`s sikkerhetsstyrker og tatt til fange. Claire blir deretter fengslet på Rockfort Island, et fengsel som blir eid av selskapet. Claire og en annen innsatt ønsker, men står overfor øyas sjef Alfred Ashford som de tror er mentalt eller psykisk ustabil. Til slutt klarer de å finne et sjøfly og bruke flyet til å stikke av, men Alfred følger etter dem og leder dem mot en annen Umbrella-anstalt som ligger på Antarktis. I mellomtiden ankommer hennes bror Chris Redfield til Rockfort Island på leting etter Claire.

Referanser
----------

1. ↑   (på en) *Internet Game Database*, Wikidata Q20056333,

Eksterne lenker
---------------

* (en) *Resident Evil Code: Veronica* hos MobyGames Rediger på Wikidata

* (en) *Resident Evil Code: Veronica* hos MobyGames Rediger på Wikidata

* (en) *Resident Evil Code: Veronica* på Metacritic Rediger på Wikidata

* (en) *Resident Evil Code: Veronica* på Internet Movie Database Rediger på Wikidata

* (en) *Resident Evil Code: Veronica* på Behind The Voice Actors Rediger på Wikidata

* (en) *Resident Evil Code: Veronica* hos Internet Game Database Rediger på Wikidata

* (en) *Resident Evil Code: Veronica* hos VGMdb Rediger på Wikidata

* (en) *Resident Evil Code: Veronica* hos GameFAQs Rediger på Wikidata

* (en) *Resident Evil Code: Veronica* hos GameFAQs Rediger på Wikidata

* (en) *Resident Evil Code: Veronica* hos GameFAQs Rediger på Wikidata

* (en) *Resident Evil Code: Veronica* hos GameFAQs Rediger på Wikidata

Portal: Videospill
**Jiřina Křížová** (født 21. februar 1948 i Jirkov) var en tsjekkoslovakisk landhockeyspiller som deltok i de olympiske leker 1980 i Moskva.

Křížová vant olympisk sølvmedalje i landhockey under Sommer-OL 1980 i Moskva. Hun var med på det tsjekkoslovakiske damelaget som kom på andreplass landhockeyturneringen bakn Zimbabwe. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Tsjekkoslovakia vant tre kamper, en uavgjort og et tap, og med sju poeng ble de nummer to på tabellen ett poeng bak Zimbabwe. Křížová spilte én kamp i OL-turneringen.

OL-medaljer
-----------

* 1980 Sovjetunionens flagg Moskva - Sølv Sølv i landhockey, damer Tsjekkoslovakias flagg Tsjekkoslovakia

Referanser
----------

1. 1 2   Olympedia, Olympedia utøver-ID 20262, besøkt 3. august 2021[Hentet fra Wikidata]
2. ↑   Archive of Fine Arts, abART person-ID 77737, besøkt 3. august 2021[Hentet fra Wikidata]

Eksterne lenker
---------------

* (en) Jiřina Křížová – Olympedia Rediger på Wikidata

* (en) Jiřina Křížová – Sports-Reference (OL-resultater – arkivert) Rediger på Wikidata

* (cz) Jiřina Křížová – Tsjekkias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Alan Lee** (født 20. august 1947 i London) er en britisk illustratør

I sin lange karriere har Alan Lee først og fremst tegnet og malt illustrasjoner til J.R.R. Tolkiens «Ringenes Herre», «Silmarillion», «Hobbiten» og andre bøker. Han har også vært med på produksjonen av filmtrilogien om *Ringenes Herre*, sammen med illustratørkameraten John Howe. 

Alan Lee har også tegnet ting til *Stargate*, en serie science fiction-filmer.

Tidlig liv
----------

Alan Lee er født og oppvokst i London der han studerte grafisk design på *Ealing Art College*. Han var veldig interessert i *folklore* og myter.

Han jobbet i London som bokillustratør til midten av 1970-tallet da han flyttet til Chagford, Dartmoor sammen med kona si, Marja Lee Kruyt, og kollegaen Brian Froud. Etter en oppfordring fra Ian Ballantine, en kjent amerikansk forfatter, lagde Froud og Lee boka *Faeries* – inspirert av landskapet i Dartmoor. Faeris er ei bok med illustrasjoner og forklaringer av mytiske skapninger.

Senere liv
----------

Alan Lee er kjent for sine illustasjoner i Tolkiens bøker, men han har illustrert mange andrebøker som The Mabinogion, Castles, Merlin Dreams, and Black Ships Before Troy: The Story of the Illiad *The Mabinogion, Castles, Merlin Dreams*  og  *Black Ships before Troy*

Alan Lee dro til New Zealand for å hjelpe til med filmen Ringenes herre-trilogien. Han skulle designe hvordan Midgard skulle se ut. Hans illustrasjoner for boka Ringenes Herre ga et bilde på hvordan han forestilte seg Midgard.
Ringenes Herre var ikke den eneste filmen han designet. Også *Legend, Erik the viking* og *Merlin*.

Lee var en av grunnleggerne av den årlige *Mythic Garden*, en utstilling av steinskulpturer, i Stone Lane Garden.
Han har to barn; Virginia og Owen.

Referanser
----------

1. ↑   Babelio, Babelio forfatter-ID 52534[Hentet fra Wikidata]
2. ↑   Tsjekkias nasjonale autoritetsdatabase, NKC-identifikator xx0000211, besøkt 23. november 2019[Hentet fra Wikidata]
3. ↑   BD Gest', BD Gest' author ID 36876, besøkt 9. oktober 2017[Hentet fra Wikidata]
4. ↑   NooSFere, oppført som Alan LEE, NooSFere author ID -49336, besøkt 9. oktober 2017[Hentet fra Wikidata]
5. ↑   arkiveringsdato 6. januar 2022, arkiv-URL web.archive.org, carnegiegreenaway.org.uk[Hentet fra Wikidata]
6. ↑

Eksterne lenker
---------------

* (en) Alan Lee – kategori av bilder, video eller lyd på Commons Rediger på Wikidata

* (en) Alan Lee – galleri av bilder, video eller lyd på Commons Rediger på Wikidata
* (en) Alan Lee på Internet Movie Database Rediger på Wikidata

* (en) Alan Lee på AllMovie Rediger på Wikidata

* (en) Alan Lee hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** BNE
 |
**Hafjell** (1065 moh.) er et fjell i Øyer kommune i Innlandet fylke, mest kjent for Hafjell Alpinsenter. 

På kart fra 1800-tallet er navnet skrevet «Affjeldet» (dvs. Av-fjellet) – og betydningen av navnet blir da «fjellet som er skilt av fra et større fjell». Her mener man Nevelfjellet (1089 moh). Omkring 1900 ble imidlertid uttalen av navnet slitt ned til /"a:fjelle/, og det ble da satt inn en 'emfatisk h' for å få en bedre markering av forleddet.

Hafjell Alpinsenter
-------------------

Utdypende artikkel: Hafjell Alpinsenter

Fra Hafjell Alpinsenter, Norges tredje største skianlegg
Da Norge fikk OL i 1994 ble det gjort en stor utredning i området Lillehammer, Øyer, Hafjell og Kvitfjell. OL-komiteen likte det som ble foreslått og de fikk aksept for å holde OL i området.

Alpinsenteret ligger ved inngangen til Gudbrandsdalen, 15 kilometer nord for Lillehammer og 23 mil fra Oslo. Senteret er bygget fra Hafjell og ned til Åsletta i Øyer kommune. Det olympiske løypenettet er blitt videreutviklet til totalt 30 nedfarter med løyper tilpasset skiløpere på alle nivåer. 15 skiheiser, inkludert Gondolen, betjener de 835 høydemetrene fra dal til fjell. Snøanlegget dekker ca. 80% av hovedløypenettet. En normal sesong varer fra medio november til slutten av april.

Hafjell Alpinsenter er landets tredje største alpinanlegg, og terrengparken gjør Hafjell attraktivt for skiløpere med twintip og snowboard. Hafjell har også landets største[] flomlysanlegg som lyser opp sju km med løyper og som forlenger skidagen tre dager i uka. Flomlyset kan også brukes til en rekke kveldsaktiviteter med og uten ski på beina, som for eksempel aking eller snøscooterkjøring for barn.

Hafjell Bike Park
-----------------

Hafjell Bike Park har blitt kjent som en av Norges beste arenaer for downhillsykling[]. De 16 løypene for heisbasert sykling som har en høydeforskjell på 830 m, er av varierende vanskelighetsgrad med alternativer for den mest vågale, og til den som ønsker en myk innføring i sporten. Man kan også leie utforsykkel og beskyttelsesutstyr.

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
Kart som viser Hafnarfjörður
**Hafnarfjörður**, offisielt **Hafnarfjarðarbær**, er en kommune i Sørvest-Island, beliggende i regionen Höfuðborgarsvæðið. Den 1. desember 2006 hadde Hafnarfjörður 23 674 innbyggere, som gjorde den til den tredje største kommunen på Island.

Fra det 16. århundret har det vært en travel havn i Hafnarfjörður, hvor det har vært handlet med all slags varer. Ålesunderen Hans Wingaard Friis d.y drev et betydelig torskefiske med line med tre fiskefartøy i perioden 1906 til 1909. Fisken ble tilvirket av islandske og norske arbeidere på egen sjøbud.
En egen norsk I.O.G.T losje, *Hjemmets Minde* under Islands Storlosje av I.O.G.T, ble stiftet i 1906.

I dag er det et aluminiumsmelteverk i Hafnarfjörður, det eldste på Island. Hafnarfjörður var det første stedet hvor det ble satt opp elektrisitetsnettverk på Island, dette var i 1904.

Referanser
----------

1. ↑  .
2. ↑  Vollan Odd Omlegging av fisket i Ålesund og på Sunnmøre 1942

Eksterne lenker
---------------

* Offisielt nettsted Rediger på Wikidata

* (en) Hafnarfjörður – kategori av bilder, video eller lyd på Commons Rediger på Wikidata

Portal: Island

   


|  |  |  |
| --- | --- | --- |
| Islands flagg | **Kommuner i Höfuðborgarsvæðið** |  |
| Garðabær | Hafnarfjarðarbær  | Kjósarhreppur | Kópavogsbær | Mosfellsbær | Reykjavíkurborg | Seltjernarnesbær | Sveitarfélagið Álftanes |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** ISNI **·** NKC **·** GeoNames **·** GeoNames **·** MusicBrainz
 |
***The Eternal Mother*** er en amerikansk drama-stumfilm fra 1920, regissert av Will S. Davis.

Filmen er antatt tapt.

Handling
--------

Rett før ekteskapet hennes med Howard Hollister møter Laura West en annen mann - Stephen Rhodes - som introduserer henne for en kult rundt den øst-indiske gudinnen Gaia - personifiseringen av naturen, den evige mor. Selv om Laura blir fascinert, viker hun unna når Rhodes forsøker å gjøre henne til hans jordiske personifisering av Gaia. Laura og Howard gifter seg, men Lauras fortsatte interesse for Gaia og hyppige dagdrømmer om seg selv som leder for kulten opprører Howard - som sint oppfordrer Laura til å vende tilbake til virkeligheten og arbeidet hennes. Når hun sovner etter krangelen deres, drømmer Laura at hun blir dronning av kulten - rikt utsmykket og iherdig tilbedt. Men hun innser at den virkelige hensikten til Rhodes var å gjøre henne til hans egen sensuelle tilfredsstillelse.

Skuespillere
------------

* Florence Reed som Laura West
* Lionel Atwill som Howard Hollister
* Gareth Hughes som Stephen Rhodes
* Jere Austin
* Robert Broderick

Referanser
----------

1. ↑  THE ETERNAL MOTHER

Eksterne lenker
---------------

* (en) *The Eternal Mother* på Internet Movie Database Rediger på Wikidata
**Jiřina Hájková** (født 31. januar 1954 i Děčín) var en tsjekkoslovakisk landhockeyspiller som deltok i de olympiske leker 1980 i Moskva.

Hájková vant olympisk sølvmedalje i landhockey under Sommer-OL 1980 i Moskva. Hun var med på det tsjekkoslovakiske damelaget som kom på andreplass landhockeyturneringen bakn Zimbabwe. Det var første gangen landhockey for damer var med på det olympiske programmet. Seks lag deltok og det ble spilt en enkeltserie der alle lagene møttes én gang. Tsjekkoslovakia vant tre kamper, en uavgjort og et tap, og med sju poeng ble de nummer to på tabellen ett poeng bak Zimbabwe. Hájková spilte fem kamper og scoret ett mål i OL-turneringen.

OL-medaljer
-----------

* 1980 Sovjetunionens flagg Moskva - Sølv Sølv i landhockey, damer Tsjekkoslovakias flagg Tsjekkoslovakia

Referanser
----------

1. 1 2   Olympedia, Olympedia utøver-ID 20257, besøkt 3. august 2021[Hentet fra Wikidata]

Eksterne lenker
---------------

* (en) Jiřina Hájková – Olympedia Rediger på Wikidata

* (en) Jiřina Hájková – Sports-Reference (OL-resultater – arkivert) Rediger på Wikidata

* (cz) Jiřina Hájková – Tsjekkias olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Wen Zengxian** (kinesisk: 文增显; pinyin: *Wén Zēngxiǎn*, født i juni 1952 i Xinye i Henan i Folkerepublikken Kina, død 31. januar 2020 i Wuhan) var en kinesisk politiker i høye stillinger på provinsnivå i Hubei i Kina da han døde.

Liv og virke
------------

Wen begynte i april 1972 å arbeide i Xiangfan bys propagandaavdeling. Fra januar 1975 arbeidet han ved Xiangfan kulturbyrå. Han ble medlem av det kinesiske kommunistiske parti i september 1976.

Wen begynte på studier ved Universitetet i Wuhan i februar 1977, med tyngdepunkt innen kinesisk språk og litteratur. Etter å ha tatt bachelorgraden i januar 1980 begynte han å arbeide ved politisk avdeling i provinsen Hubeis sivildepartement. Senere var han president for Hubeis skole for siviladministrasjon (desember 1988–januar 1993), direktør innen provinsens handelsdepartement (januar 1993–juni 1997), og assisterende generaldirektør for sivildepartementet (juni 1997–februar 2010). Han ble inspektør for sivilsaker i februar 2010.

Wen døde den 31. januar 2020 i Wuhan, og dette ble mistenkt å være forårsaket av covid-19-infeksjon. Mange kinesiske medier meldte hans død (blant annet Sina, Sohu, NetEase og Phoenix Television), men det tok ikke lang tid før meldingene ble fjernet av sensuren.

Referanser
----------

1. 1 2 3  «The former deputy director general of Hubei Civil Affairs Department died of suspected infection of new crown pneumonia». jqknews. 31. januar 2020. Arkivert fra originalen 21. mai 2020. Besøkt 20. november 2020.
2. 1 2  «快訊／湖北民政廳前副廳長「疑患肺炎過世」　文增顯享壽68歲» **(kinesisk)**. ETtoday. 31. januar 2020.
3. ↑  «Erfinder des Gesetzes über Biowaffen: Das Coronavirus ist eine biologische Kriegswaffe – Forscher entdecken neuen Verbreitungsweg(Video)» **(tysk)**. [*død lenke*]
4. ↑  «湖北民政厅原副厅长文增显疑因感染肺炎去世» **(kinesisk)**. stnn.cc. 31. januar 2020. Arkivert fra originalen 21. mars 2020. Besøkt 20. november 2020.
5. ↑  «湖北民政厅原副厅长文增显 疑染新型冠状病毒肺炎去世（图）». sydneytoday.com. 31. januar 2020.
6. ↑  «湖北又一官员疑死于肺炎 陆媒报了又删» **(kinesisk)**. Sound of Hope. 31. januar 2020.
7. ↑  «超级环状肺炎病毒导致253人死亡» **(kinesisk)**. 2. februar 2020.
**Wen Zhengming**  (tradisjonell kinesisk: 文徵明, forenklet kinesisk: 文征明, pinyin:  *Wén Zhēngmíng* , født 28. november 1470 i Suzhou i Jiangnan i Kina, død 28. mars 1559) var en ledende maler, kalligraf og mandarin på Ming-tiden.

Liv og virke
------------

### Bakgrunn

Etter eget utsagn nedstammet han fra Song-statsministeren og patrioten Wen Tianxiang. Wens familie var opprinnelig fra Hengyang, der slekten hadde slått seg ned kort etter 900-tallet. Ikke før på Wens oldefar Wen Huis tid flyttet familien til Suzhou-området. 

Wen Zhengming hadde en eldre bror, Wen Gui, som var født i 1469. Da Zhengming var to år gammel bestod hans far Wen Lin den keiserlige embedsmannseksamens høyeste prøve, *jinshi*. Wen Lin ble gitt en regjeringsstilling som magistrat i fylket Yongjia i provinsen Zhejiang, og dro av sted dit. De to sønnene forble hos moren, Qi Shenning. In 1476, Qi døde av sykdom i en alder av 32 år. Wen Lin gav den høylærde Li Dongyang å skrive en inskripsjon for hennes gravmæle.

I 1489 begynte Wen Zhengming å studere under Shen Zhou, den eldste av de fire mestre og grunnlegger av Wu-skolen innen malerkunsten, som Wen senere selv skulle bli et ledende medlem av. Zhengmings far Wen Lin døde i 1499, mens han var prefekt i Wenzhou. På Zhengming ønske skrev Shen Zhou en fremstilling av Wen Lins liv til begravelsen.

### Maler

Wen Zhengming valgte ofte meget enkle motiver, som ett enkelt tre eller en klippe. Hans arbeide gir en følelse av styrke ved isolasjon, noe som også kunne spores i hans misnøye med embetsmannstilværelsen. 

Mange av hans arbeider er hyllester til den sosiale elite som de var ment for. Han samarbeidet i utformingen av Den ydmyke administrators have, som gjerne regnes som en av Kinas fire fremste haver.

Litteratur
----------

* Clunas, Craig; *Elegant Debts: The Social Art of Wen Zhengming, 1470-1559*. London: Reaktion Books, 2004.
* Shan, Guoqiang; "Wen Zhengming"[*død lenke*]. *Encyclopedia of China* (Arts Edition), 1st ed.

Referanser
----------

1. 1 2 3 4 5 6   China Biographical Database[Hentet fra Wikidata]
2. ↑  Clunas 2004, s. 19-23
3. ↑  Clunas 2013, s. 29
4. ↑  Clunas 2004, s. 21

Eksterne lenker
---------------

* (en) Wen Zhengming – kategori av bilder, video eller lyd på Commons Rediger på Wikidata
* Worcester Art Museum – Bamboo, Orchids, Rock, and Calligraphy
* Old Cypress & Rock, Wen Zhengming, 1550
* The First Prose Poem on the Red Cliff, 1555

  

Portal: Kunst

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** CiNii **·** KulturNav
 |